Grikinukas
Grikinukas, sodinis grambuoliukas (Phyllopertha horticola) – grambuoliukų (Rutelidae) šeimos vabalas. Kūnas 8,5-11 mm ilgio, ovalus, žvilgantis, plaukuotas. antsparniai geltonai rudi arba rudi. Galva, priešnugarėlė, skydelis – juodai žali arba tamsiai mėlyni. Vabalai skraido gegužės – birželio mėn. šiltomis saulėtomis dienomis. Patelės kiaušinius deda į dirvą. Lervos minta įvairių žolinių ir sumedėjusių augalų šaknimis. Vystymosi ciklas trunka vienerius metus. Lietuvoje labai dažnas.